
PAREIŠKIMO DĖL VEIKSNAUS (RIBOTAI VEIKSNAUS) ASMENS RŪPYBOS NUSTATYMO TEIKIMAS

Paslaugos teikimo proceso aprašymas
Veiksniam asmeniui, kuris dėl sveikatos būklės negali savarankiškai įgyvendinti savo teisių ar vykdyti pareigų, teismas pagal jo prašymą arba globos ir rūpybos institucijos (Socialinės paramos skyriaus) ar prokuroro pareiškimą gali nustatyti rūpybą ir paskirti rūpintoją. Pareiškimas dėl rūpybos nustatymo ir rūpintojo paskyrimo paduodamas apylinkės teismui pagal asmens, kuriam reikalinga rūpyba, gyvenamąją vietą, o jeigu tokios vietos nėra, − pagal asmens buvimo vietą.

Paslaugos teikimo informacija 
Paslauga yra nemokama ir suteikiama per 60 darbo dienų. 

Teisės aktai, reguliuojantys paslaugos teikimą
1. Lietuvos Respublikos civilinio proceso kodekso patvirtinimo, įsigaliojimo ir įgyvendinimo įstatymas. Lietuvos Respublikos civilinio proceso kodeksas (509 straipsnis), 2002-02-28 Nr. IX-743.
2. Lietuvos Respublikos civilinio kodekso patvirtinimo, įsigaliojimo ir įgyvendinimo įstatymas. Lietuvos Respublikos civilinis kodeksas (XIX skyrius), 2000-07-18 Nr. VIII-1864.

Informacija ir dokumentai, kuriuos turi pateikti asmuo 
1. Laisvos formos prašymas (priedas).
2. Asmens tapatybę patvirtinantis dokumentas ir jo kopija.
3. Rūpintinio (asmens, kuriuo yra rūpinamasi) asmens su negalia pažymėjimas ir jo kopija.
4. Būsimo rūpintojo rašytinis sutikimas.
5. Būsimo rūpintojo giminystės ryšį ar santykį su rūpintiniu patvirtinantys dokumentai.
6. Būsimo rūpintojo medicininė pažyma apie sveikatos būklę.
7. Kiti dokumentai (atsižvelgiant į aplinkybes).

Informacija ir dokumentai, kuriuos gauna paslaugos teikėjas 
Naudojantis Socialinių išmokų apskaitos sistema „Parama“ arba Socialinės paramos šeimai informacine sistema „SPIS“, gaunami duomenys iš:
1. Gyventojų registro duomenų bazės (išrašas).
2. Kiti duomenys (atsižvelgiant į aplinkybes).

Už paslaugos teikimą atsakingų asmenų kontaktai 
Socialinės paramos skyriaus vyr. specialistė Justė Maročkaitė, tel. +370 347 69528, el. p. juste.marockaite@kedainiai.lt.

[bookmark: _Hlk193813708][bookmark: _Hlk191017611]Informacija apie teikėją
Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
[bookmark: _Hlk193961204]Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.


